OpenLLM-France/wikimedia huggingface dataset:
# Suhayl

Suhayl, de nom complet Suhayl, International Journal for the History of Exact and Natural Sciences in Islamic Societies, és una revista d'història de la ciència en l'antiguitat àrab.
La revista està publicada per la universitat de Barcelona i només publica articles en anglès i en àrab. Va ser fundada l'any 2000 per Joan Vernet i Ginés i Julio Samsó Moya, qui van ser els seus primers editors. Els seus editors actuals son Miquel Forcada i Cristian Tolsa.
La revista rep el seu nom per l'estrella Suhail, utilitzada comunament en la tradició islàmica per al càlcul de l'alquibla. La seva periodicitat és anual.
Des de 2009 es publica en col·laboració amb la Commision on History of Science and Technology in Islamic Societies (IUPHS-DHS).

## Referències

* ↑ Alvarez de Morales, 2001, p. 414-415.

## Bibliografia

* Alvarez de Morales, Camilo «Suhayl. Journal for the History of the Exact and Natural Sciences in Islamic Civilisation» (en castellà). Qurtuba, Vol. 6, 2001, pàg. 414-415. ISSN: 1137-5671.

## Enllaços externs

* «Suhayl». RACO, Revistes Catalanes amb Accés Obert. [Consulta: 31 gener 2024].
* «Suhayl». Dialnet. [Consulta: 31 gener 2024].
# Sílvia Riva González

Sílvia Riva González (Andorra, 18 de març de 1979) és una oficial de notaria i política andorrana, ministra de cultura i esports andorrana entre 2019 i 2023.
Llicenciada en dret i ciències polítiques per la Universitat Pompeu Fabra de Barcelona, i màster en dret andorrà per la Universitat d'Andorra. El 2001 va retornar a Andorra i va fundar la secció de joventut del Partit Liberal d'Andorra (PLA). Va presentar-se a les eleccions municipals, on no va arribar a regidora per 52 vots. Durant més de 10 anys va treballar en una notaria. Entre 2005 i 2009 va treballar en les tasques d'assessorament al grup parlamentari liberal. El 2009 es va retirar temporalment de la vida pública després del naixement de la seva filla.
El 2011 va tornar a la política activa i va ser escollida membre del Consell General constituent d'Andorra la Vella a les eleccions legislatives. Al Consell, fou Presidenta de la Comissió Legislativa d'Interior i Membre de la Comissió Permanent.
El 2019 es va presentar amb Enric Tarrado com a candidata de Demòcrates per Andorra per Andorra la Vella. El 30 de maig de 2019 fou nomenada Ministra de Cultura i Esports, dins del govern tripartit liderat per Xavier Espot, on set de les 12 carteres són taronges, quatre liberals i una de Ciutadans Compromesos.

## Distincions honorífiques

* Presidenta ordinària (Gran Canceller) de l'Orde de Carlemany, Principat d'Andorra (2019-actualitat).

## Referències

* ↑ «Sílvia Riva González — Consell General Principat d'Andorra». [Consulta: 30 maig 2019].
* 1 2 «El Periòdic d'Andorra - Actualitat Andorra, Notícies Andorra». [Consulta: 30 maig 2019].
* ↑ Sílvia Riva: «Tenim propostes que toquen de peus a terra per reactivar l'economia» (català)
* ↑ «Sílvia Riva, jura el càrrec com a ministra de Cultura i Esports». Govern d'Andorra, 19-06-2019. [Consulta: 23 octubre 2019].
* ↑ La rèplica - Tertúlia amb Mariona González, Sílvia Bonet i Sílvia Riva (català)
* 1 2 «Sílvia Riva: «Com el Toni Martí no hi ha ningú»». El Periòdic d'Andorra. [Consulta: 30 maig 2019].
* ↑ M. I. Sra. Sílvia Riva González (castellà)
* ↑ Sílvia Riva González (català)
* ↑ Vella, Ignasi de Planell, Dolors Moreno, Andorra la. «Sílvia Riva i Enric Tarrado, candidats de DA a la capital», 08-02-2019. [Consulta: 30 maig 2019].
# Takeshi Motoyoshi

Takeshi Motoyoshi (Prefectura de Kanagawa, 26 de juliol de 1967) és un futbolista japonès.

## Selecció japonesa

Va formar part de l'equip olímpic japonès a la Copa d'Àsia de 1988.

## Referències

* ↑ worldfootball.net
# Takeshi Koshida

Takeshi Koshida (Prefectura d'Ishikawa, Japó, 19 d'octubre de 1960) és un exfutbolista japonès.

## Selecció japonesa

Takeshi Koshida va disputar 19 partits amb la selecció japonesa.

## Enllaços externs

* National Football Teams
* Japan National Football Team Database
# Sándor Rózsa

Sándor Rózsa (Röszke, 10 de juliol de 1813 - Gherla, 22 de novembre de 1878). Bandoler hongarès (en hongarès: betyár) de la Gran Plana Hongaresa. La seva vida va inspirar nombrosos escriptors, especialment Zsigmond Móricz i Gyula Krúdy.

## Biografia

Als 23 anys (1836) va ser empresonat a Szeged. Després d'escapar, va escollir la vida de lladre de camins i una sèrie d'actes sagnants van fer que el seu nom fos conegut arreu. A l'octubre de 1848, en nom del Comitè de Defensa (Honvédelmi Bizottmány), es va unir a la revolució hongaresa de 1848 amb la seva companyia de 150 homes. Amb la seva estranya aparença i peculiar mètode de lluita van tenir èxit, però a causa de la seva indisciplina van ser dissolts.
Després de la derrota de la revolució, es va veure obligat a fugir i va tornar a l'estil de vida anterior. No va ser capturat fins a 1857, quan va ser traït per un dels seus companys. Va ser condemnat a cadena perpètua. Va passar 9 anys a les presons de Kufstein, Maria-Theresiopel (ara Subotica) i Pétervárad, fins que va ser alliberat en una amnistia general el 1868. El mateix any va reprendre les seves activitats delictives, robant autocars i ferrocarrils. Va ser capturat de bell nou el 12 de gener de 1869 i sentenciat a presó per tota la vida. Va morir a la presó de Gherla.

## Sándor Rózsa en la cultura popular

Durant la seva vida es va convertir en una llegenda -fins i tot en l'informe d'un capità de la policia Pandur) on se'l convertia en un heroi idealitzat- i la literatura popular li va atribuir una sèrie d'esdeveniments ficticis. Les seves aventures difoses d'aquesta manera a través de la tradició oral varen ser reelaborades per escriptors com Gyula Krúdy i Zsigmond Móricz. A vegades, fins i tot, atribuint esdeveniments protagonitzats per altres bandolers a Sándor Rózsa.
Per altra banda Sándor Rózsa apareix també en balades populars. La regió de Szeged és on la poesia popular sobre aquest bandoler és més rica. En el segle xx, es cantà en els més diversos àmbits. Una de les balades més conegudes comença amb el vers "El bosc de Bakony està de dol, Sándor Rózsa ha mort" (Bakony erdő gyászban van / Sándor Rózsa halva van).
També és el tema de diversos contes populars que sovint esmenten el seu paper en la lluita per la independència hongaresa i la seva trobada amb Petőfi i Kossuth. Altres vegades s'hi associen temes tradicionals en la literatura popular referida als bandolers.
Una sèrie de televisió hongaresa de 1971 tracta de les seves aventures

## Referències

* ↑ Rózsa Sándor Magyar néprajzi lexikon (Enciclopèdia etnogràfica hongaresa) (en hongarès), Budapest, 1977-1982.
* ↑ Rózsa Sándor a Internet Movie Database (anglès)
# Tegla Loroupe

Tegla Loroupe (Kapsait, 9 de maig de 1973) va ser una atleta kenyana especialitzada en proves de llarga distància i maratons. Va guanyar, entre d'altres la Marató de Nova York (1994 i 1995), la Marató de Rotterdam (1997 i 1998), la Marató de Berlín (1999), la Londres (2000) i la marató de Roma (2000). Va guanyar també la medalla de bronze en la prova de 10.000 metres en els Campionat del Món d'atletisme de 1995 i el de 1999. Ostenta el rècord del món dels 25 kilòmetres i dels 30 kilòmetres, i va ostentar el rècord del món de marató durant tres anys (1998-2001).
Posteriorment ha esdevingut una activista a favor de la pau i dels drets de la dona i va organitzar l'Equip Olímpic de Refugiats als Jocs Olímpics d'Estiu de 2016.

## Referències

* ↑ «Tegla Loroupe». Gran Enciclopèdia Catalana. Barcelona: Grup Enciclopèdia Catalana.
# Tapioles (Cruïlles)

El veïnat de Tapioles pertany a l'antic municipi de Cruïlles, actualment Cruïlles, Monells i Sant Sadurní de l'Heura. Aplegava vàries cases al camí de missa que porta a Sant Cebrià de Lledó (Els Metges).
La principal casa actualment és Can Font de Tapioles.

## Referències

* ↑ Sabater, Dani; Vicens, Jordi. Les Gavarres. 50 indrets amb encant.. ISBN 978-84-92811-89-2.
* ↑ Mallorquí, Elvis. Històries amagades de les Gavarres. ISBN 978-84-612-5955-7.
# Tanner Putt

Tanner Putt (Park City, 21 d'abril de 1992) és un ciclista estatunidenc professional des del 2012 i actualment a l'equip UnitedHealthcare.

## Palmarès

* 2012
** Vencedor d'una etapa a la Volta a la Independència Nacional
* 2013
** Campió dels Estats Units en ruta sub-23
* 2014
** Campió dels Estats Units en ruta sub-23
* 2016
** Vencedor d'una etapa al Tour d'Alberta

## Enllaços externs

* Fitxa en sitiodeciclismo.net
* Fitxa en cyclebase.nl
* Fitxa en museociclismo.it
* Fitxa en procyclingstats.com
# Tanera Beag

Tanera Beag o Tanara Beag és una illa del grup de les Summer Isles, situades davant de les Highlands, al nord-oest d'Escòcia. L'illa està actualment deshabitada.
Se l'anomena Tanara Beag (Petita Tanara) per distingir-la de l'illa de Tanera Mòr (Gran Tanara).
L'illa ocupa una superfície de 66 hectàrees i la seva altitud màxima sobre el nivell del mar és de 83 metres.

## Referències

* ↑ Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
# Tarpenbek-Ost

El Tarpenbek-Ost és un des dos rius-fonts del Tarpenbek a Norderstedt a Slesvig-Holstein (Alemanya). Neix als prats molls a les torberes altes dites Glassmoor i conflueix a prop d'Ochsenzoll amb el Tarpenbek-West tot just a la frontera amb Hamburg. Junts formen els dos rius-fonts del Tarpenbek. El riu compta amb uns dels més pol·luïts de Norderstedt, amb amoni i nitrats que provenen de l'adob químic utilitzat als camps riberencs.
El nom significa Tarpenbek oriental, l'etimologia de Tarpenbek queda incerta, el sufix -bek, un afegit força recent, significa rierol, l'etimologia de «Tarpen-» queda incert.

## Galeria

* El Tarpenbek-Ost a prop de la creu del carrer Poppenbütteler Straße
* El Tarpenbek-Ost en direcció nord
* Aiguabarreig amb el Tarpenbek-West
* Pont de corda, envaït per Impatiens glandulifera

## Referències

* ↑ Arbeitsgemeinschaft für die Reinhaltung der Elbe, Fließgewässer im Elbeeinzugsgebiet
* ↑ Schlömann, Jörg «So will Norderstedt Wasser sparen». Hamburger Abendblatt, 15-05-2000, pàg. 1.
* ↑ «Gewässergüte». Stadt Norderstedt / Umwelt. [Consulta: agost 2016].
* ↑ Laur, Wolfgang. Historisches Ortsnamenlexikon von Schleswig-Holstein (en alemany). 2a edició eixamplada. Neumunster: Wachholtz, 2001, p. 755. ISBN 978-3529027260.
# Tarpon Springs

Tarpon Springs és una població dels Estats Units a l'estat de Florida. Segons el cens del 2000 tenia 21.003 habitants.

## Demografia

Segons el cens del 2000, Tarpon Springs tenia 21.003 habitants, 9.067 habitatges, i 5.947 famílies. La densitat de població era de 887,2 habitants/km².
Dels 9.067 habitatges en un 22,8% hi vivien nens de menys de 18 anys, en un 52,2% hi vivien parelles casades, en un 10% dones solteres, i en un 34,4% no eren unitats familiars. En el 29,2% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,78.
Per edats la població es repartia de la següent manera: un 19,2% tenia menys de 18 anys, un 6,2% entre 18 i 24, un 23,9% entre 25 i 44, un 25,9% de 45 a 60 i un 24,8% 65 anys o més.
L'edat mediana era de 45 anys. Per cada 100 dones de 18 o més anys hi havia 89,1 homes.
La renda mediana per habitatge era de 38.251 $ i la renda mediana per família de 46.316 $. Els homes tenien una renda mediana de 36.356 $ mentre que les dones 25.252 $. La renda per capita de la població era de 21.504 $. Entorn del 7,7% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tarpon Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Tarpon Springs». American Fact Finder. Oficina del Cens dels Estats Units, 12-01-2010.
# Tetrachne

Tetrachne és un gènere de plantes de la subfamília de les cloridòidies, família de les poàcies. És originari de Sud-àfrica i Pakistan. Va ser descrit pel botànic alemany Christian Gottfried Daniel Nees von Esenbeck.
És una planta perenne; formant grans flocs, els brots amuntegats en un curt rizoma oblic. Culms de 30-100 cm d'alt; herbàcia; 0.3 cm de diàmetre. Canya amb els nusos glabres. Entrenusos sòlids. Plantes desarmades. Fulles majoritàriament basals; no auriculades. Fulles lineals; estretes; d'1-4 mm d'ample; sense glàndules multicel·lulars abaxials. Lígula amb una franja de pèls (densa); aproximadament 1 mm de llarg. Contra-lígula absent.

## Taxonomia

* Tetrachne aristulata
* Tetrachne dregei

## Referències

* 1 2 Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2014-10-16. [Consulta: 4 març 2010].

## Enllaços externs

* Clayton, W.D., Harman, K.T. and Williamson, H. (2006 d'ara endavant). Tetrachne. En: GrassBase - The Online World Grass Flora. (consultat el 4 de març de 2010)
# Tetracera

Tetracera és un gènere de plantes amb flor de la família de les Dilleniàcies.

## Taxonomia

Hi ha unes 50 espècies en aquest gènere.
* Tetracera alnifolia Willd.
* Tetracera asiatica (Lour.) Hoogland
* Tetracera cowleyana F. M. Bailey
* Tetracera indica (Christm. & Panz.) Merr.
* Tetracera loureiri (Fin. & Gagnep.) Pierre ex Craib
* Tetracera madagascariensis (Willd.) ex Schltdl.
* Tetracera sarmentosa (L.) Vahl subsp. andamanica (Hoogl.) Hoogl.
* Tetracera sarmentosa (L.) Vahl subsp. asiatica (Lour.) Hoogl.
* Tetracera scandens (L.) Merr.
* Tetracera volubilis L.

## Referències

* ↑ llista completa

## Enllaços externs

* Tetracera in A Catalogue of the Vascular Plants of Madagascar (anglès)
* Tetracera loureiri - One of the most valued herbs in Thai traditional medicine. (anglès)
* Flora of China 12: 331–332. 2007 (anglès)
# The Vengeance of the Fakir

The Vengeance of the Fakir (també titulada “The Revenge of the Fakir") és una pel·lícula muda de l'Eclair American dirigida per Henry J. Vernot i protagonitzada per Alec B. Francis i Will E. Sheerer. Es va estrenar el 19 de desembre de 1912.

## Argument

El capità Sneade colpeja la cara amb un fuet un faquir que no s’aparta del camí quan ell arriba amb les seves tropes. El faquir va al temple i relata l’ultratge que ha patit al sacerdot i decideixen ordir un pla per venjar-se. Envien el tigre sagrat de la tribu que segresti el fill del coronel. Tot i que els anglesos sospiten i fan una batuda entre les cabanes dels indígenes no el reconeixen ja que li han en emmascarat la pell i acaben pensant que ha estat un tigre salvatge qui se l’ha endut.
Passen els anys: el nen, a qui anomenen Khemi, ha crescut al servei del sacerdot i viu al temple, no gaire lluny d’on viuen els seus pares. Per tal de passar desapercebut cada dia, el noi ha après a fer un ritual religiós consistent en emmascarar-se la pell amb una herba perfumada que li dissimula el color de la pell. Khemi no és conscient que pertany a una altra raça. El noi creix amb el sacerdot. Quan es fa gran, Khemi rescata una noia anglesa, Aline, de l’atac d’un lleopard. La família de la noia recull el noi per curar-li les ferides i descobreix que és un home blanc. Quan el sacerdot apareix per reclamar el seu “fill” és retingut i acaba confessant. Khemi retorna amb els anglesos i s’acaba casant amb Aline.

## Repartiment

* Alec B. Francis (capità Sneade)
* Will E. Sheerer (el faquir)
* George Larkin (sacerdot hindú)
* Muriel Ostriche (Lucy)
* Mildred Bright (Miss Sneade)
* Lamar Johnstone (capità Mulvaney)
* Julia Stuart (Mrs. Mulvaney)
* Ilean Hume (Aline Mulvaney)
* Paul Bourgeois (hindú)

## Referències

* 1 2 «The Vengeance of the Fakir». The Moving Picture News VI, 23, 07-12-1912, pàg. 11-12.
* ↑ «Calendar of independent releases». The Moving Picture World 14, 12, 21-12-1912, pàg. 1210.
* ↑ «"The Revenge of the Fakir"». The Moving Picture World 14, 11, 14-12-1912, pàg. 1087.
# Text explicatiu

Un text explicatiu és un text o sentència destinat a aclarir les causes, context i conseqüències d'algun objecte, procés, assumpte, etc., juntament amb les regles o lleis que les causen.
Alguns elements de l'explicació poden estar implícits.
L'explicació només és possible a través de la comprensió de l'objecte explicat.
En la investigació científica l'explicació és un dels tres propòsits de la investigació (els altres dos són exploració i descripció).
L'explicació és el descobriment i divulgació de les relacions entre determinats aspectes d'un fenomen estudiat.
Diferents tipus d'explicació:
* Funcional
* Històrica
* Psicològica
* Teleològica
* Metodològica
Un bon text explicatiu ha de ser fàcilment comprès pel destinatari. Segons que aquest tingui pocs o bé molts coneixements sobre el tema, el text haurà d'expressar-se en modalitat divulgadora o en modalitat o en modalitat especialitzada. En qualsevol cas el text haurà de fluir d'una manera ordenada, descansant en una estructura ben clara. La típica estructura del text explicatiu consta de tres parts:
Introducció:
S'anuncia el tema que es vol exposar i se situa la qüestió (importància del tema, objectius que pretenem, etc.) És molt útil avançar al receptor el guió de l'explicació. Sol constituir el primer paràgraf del text.
Desenvolupament:
És la part central del text, la més llarga. S'hi detallen totes les informacions. Per ajudar a aclarir conceptes, s'hi poden donar exemples, fer comparacions, contar anècdotes, etc. És la part més extensa.
Conclusió:
S'hi resumeixen els punts més importants per ajudar el receptor a retenir-los. Hi solen aparèixer típiques fórmules de cloenda (apuntar noves perspectives, preguntar-se per les conseqüències del que s'ha dit, fer un joc de mots sorprenent, etc.) Sol constituir el darrer paràgraf del text.
El llenguatge del text explicatiu ha de tendir cap a la màxima claredat. Per això la sintaxi serà senzilla, evitant les frases enrevessades, i el lèxic serà clar i precís, comprensible per al destinatari (en la modalitat especialitzada apareixerà la terminologia tècnica corresponent a la temàtica que s'estigui exposant).

## Referències

* ↑ El text explicatiu Arxivat 2016-08-18 a Wayback Machine. a xtec.cat
* ↑ El text explicatiu auladecatala.com
* ↑ Llengua catalana i literatura; Ed. Teide, 1997. P.52,53
# Temporades del Nàstic

Resum esportiu, temporada a temporada, de l'equip de futbol del Gimnàstic de Tarragona.
* Temporada 1999-2000 del Nàstic
* Temporada 2000-2001 del Nàstic
* Temporada 2001-2002 del Nàstic
* Temporada 2002-2003 del Nàstic
* Temporada 2003-2004 del Nàstic
* Temporada 2004-2005 del Nàstic
* Temporada 2005-2006 del Nàstic
* Temporada 2006-2007 del Nàstic
* Temporada 2007-2008 del Nàstic
* Temporada 2008-2009 del Nàstic
* Temporada 2009-2010 del Nàstic
* Temporada 2010-2011 del Nàstic
* Temporada 2011-2012 del Nàstic
* Temporada 2012-2013 del Nàstic
* Temporada 2022-2023 del Nàstic
# The Law of Devil's Land

The Law of Devil's Land és el tercer àlbum del grup de música heavy metal Loudness, publicat el 1983 per la discogràfica Columbia Records.

## Cançons

* Theme Of Loudness Part 2
* In The Mirror
* Show Me The Way
* I Wish You Were Here
* Mr. Yes Man
* The Law Of Devil'S Land
* Black Wall
* Sleepless Night
* Speed

## Formació

* Minoru Niihara - veus
* Akira Takasaki - guitarra
* Masayoshi Yamashita - baix
* Munetaka Higuchi - bateria
# Tetraleurodes graminis

Tetraleurodes graminis és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Takahashi el 1934.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Tetraleurodes ghesquierei

Tetraleurodes ghesquierei és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Dozier el 1934.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Tintillaina

«Tintillaina» té aquests significats:
* Tintillaina o tortellatge (Viburnum lantana)
* Tintillaina o sumac, plantes del gènere Rhus
# Theatro São Pedro (Porto Alegre)

El Teatro São Pedro és un teatre situat a la ciutat brasilera de Porto Alegre, Rio Grande do Sul (Brasil). És el teatre més antic de la ciutat. Les obres de construcció es van iniciar l'any 1834, interrompent-se durant deu anys, a causa de la Revolució Farroupilha ocorreguda entre 1835 i 1845. Després de la guerra, el 1850 es van reprendre els treballs. Finalment, l'edifici d'estil neoclàssic va ser inaugurat el 27 de juny de 1858, amb capacitat per a 700 espectadors.

## Vegeu també

* Teatro União

## Enllaços externs

* Theatro São Pedro - Lloc web oficial
# Tomás Tueros Trueba

Tomás Tueros Trueba (Vall de Somorrostro, Muskiz, 1932 - 29 de març de 2016) va ser un metal·lúrgic, sindicalista i activista basc.

## Biografia

Nascut el 1932 a la vall de Somorrostro —Muskiz—, a Biscaia, va ser inscrit inicialment en el registre civil pels seus pares com a Progreso Tueros. El seu poble va ser un lloc de gran conflictivitat per les lluites obreres durant la Segona República Espanyola, motiu pel qual el seu pare, militant del Partit Comunista i la UGT, va ser empresonat en múltiples ocasions a la presó de Larrinaga així com al buc presó Altunamendi. Després de la Guerra Civil, arribada la postguerra franquista, el seu pare romandria una altra temporada a la presó.
En 1945 tota la família es trasllada a Sestao, on entra a treballar a La Naval de Sestao als 14 anys, i viu la seva primera vaga als set dies de començar a treballar-hi, l'1 de maig de 1947. Als pocs anys entra a formar part del PCE en la seva delegació basca, el Partit Comunista d'Euskadi, passant a ser un dels seus dirigents. En estar fitxat per les autoritats a causa de la seva militància, era periòdicament detingut:
| « | Des de 1963 a 1975, tots els primers de maig els he passat a la presó. Venien a buscar-me a casa uns dies abans i em deixaven anar després | » |
Més tard, el 1976, va ser un dels fundadors del sindicat Comissions Obreres, sent el Secretari General de Comissions Obreres d'Euskadi des de 1978 fins a 1987. En 1985 Tueros abandona el PCE al costat de Santiago Carrillo, passant a militar al Partit dels Treballadors d'Espanya-Unitat Comunista i més tard en el PSE-EE/PSOE, i fou escollit parlamentari basc entre 1993 i 1994.
Novament abandona aquest partit pel seu desacord amb la seva línia política, passant a Unión Progreso y Democracia (UPyD), sent el seu candidat al Senat per Biscaia a les eleccions generals de 2008 i en les de 2011, sense sortir elegit. Així mateix, de manera simbòlica, va tancar la llista d'UPyD per Biscaia a les eleccions al Parlament Basc de 2009 i del 2012; així com a les Juntes Generals de Biscaia de 2011.

## Referències

* ↑ El sindicalista de La Naval. El País, 26/12/2007
* ↑ «30 años de las CCOO de Euskadi». Tribuna, 01-05-2008. Arxivat de l'original el 2009-12-15. [Consulta: 23 juliol 2013].
* ↑ Tueros Trueba, Tomás Arxivat 2015-07-12 a Wayback Machine. Parlament Basc
* ↑ «UPyD se presenta como alternativa al 'conservadurismo' de PP y PSOE». El Mundo, 03-11-2011.
* ↑ Resultats electorals 2008, Senat per Biacaia
* ↑ UPyD presenta sus listas para las elecciones gallegas y vascas con el objetivo de ser "pieza clave" en ambas comunidades, per Europa Press, 17 de gener de 2009.
* ↑ «Los máximos dirigentes de UPyD ocupan puestos testimoniales de cara a las elecciones municipales del 22 de mayo». 20 minutos, 04-05-2011.

## Enllaços externs

* La libertad es el oxígeno del sindicato. Entrevista. El País, 13/02/2008